6

ISIGIDIMI SAMAXOSA, APRIL 2, 1883.

U M. P. NENGXELO KA MR. DONALD ROSS, M.A., F.R.S.E

Nkosi.—Kundixakile ukupendula u “ Ngxam-yom-Wesile,” “ I. W. Wauchope,” “ Mwesile,” no “ Lamatye.” Kuba ndite ndakuhlabela nhlanga ngamalungelo alo, ndamisa izizatu ezinq'inwayo ngawo onke amadoda anengqondo, angatandi kulwa nezazela zawo, ngenkani, namapike, nokanda, nobuciko bentloko. Ndaye ngokwenjenjalo ndifu- na ukunq'ina ubunyaniso benteto yam. Kute pezu koko u “ Lamatye,” “ I. W. Wauchope,” no “Ngxam-yom-Wesile,” bema kwelokuti yonke inteto yam ayinene bubuxoki ngapandle kwamazwi (arguments) okugxotisa izizatu endizimisileyo. U Wauchope utete ngokundincazela icuba alibize ngegama elifanele yena, inteto esiyilindele kumagxagxa endlela (navies) kunokuba ipume emlonyeni wenene elinje ngo “ Wauchope.” Xa tina singenisa ingxoxo esi *Gidimini* sakuba singadlali, kananjalo sifaka into esiyicingileyo, siti kuba singenjengo Wauchope & Co. sikumbulele ukuba kuko abakanyiselwe ngapezu kwetu kuyimfanelo ukuba basiluleke. Ibiyimfanelo ka Wauchope &Co. ukuba bangati xa kuko intaba enkulu emi pakati kwabo nemicimbi yemfundo, bafune ukutyoboza kule ntaba ngemini enye, ibiyindawo yabo ukuvala imilomo, kuba kubo bonke abazana nokuma kwemfundo yeli lizwe sicacile isimo sala madoda ukuhlala ngezimnyama kwawo, enditembayo okokuba aya kuyaleka namhlanje ukuzigaxela entweni angayiqondiyo. Esinye isipako esibi esimilweni sale firm ka Wauchope &Co. ngumoya wokungatandi ukukanyiselwa, ukucingela ukuba bonke ubulumko bumi apo kupele kona ukwazi kwabo yonke into engapaya kokwabo ukwazi buxoki. Zininzi izizatu endingazivelisayo ukumela inteto yam nakuba zingenzi nto ku Wauchope &Co. Sendiya kuvelisa ezimbalwa ezinqinelana nenteto yam yenyanga ezilishumi elinambini. Wenjenje u Mr. Donald Ross, M.A., Inspector-General of Schools and Colleges :—

1. “Ngenye imini ndangena esikolweni sendoda efundileyo emnyama ifundisa i Reduction ngohlobo olusi nyopo-nyopo olungena kuqondakala nakubantwana abatatu abebe ngati sebene ngqondo, baye abanye bengena ncwadi &c. bedlala ngemva. Ite inkabi ayizuzi nto ebantwini iyasishiya isikolo. Okokuba besingafumana iqinga lokusondela engqondweni yomntu omnyama besingaba nako ukuyicombulula lengxakeko yobupantsi bemfundo yabamnyama.”
2. “ Kucacile betu ukuba uninzi Iwe titshala zabanyama azifundanga. Okokuba umfundisi nesi Bonda abaziqwalaseli ziyawulibala umsebenzi wazo.” &c.
3. Sifunda ntonina kulento, ukuba kanti kuhleliwenje into eninzi yemali ecitelwa imfundo yabamnyama ifane ipalazwa.”
4. “ Ngamakulu amabini anamashumi amabini izikolo zapesheya kwe Nciba nase Lusutu ngamakulu amabini, e Koloni sezikolise ukungenwa ngabamnyama uninzi Iwezi zikolo zipetwe nga “ Matye,” azincedi nento kwinqubelo pambili yeli lizwe, sinobunq'ina bokubonakalisa ukuba abo bafumene imfundo ete nyi batabata misebenzi yimbi nokuba imfundo yetitshala zapesheya kwe Nciba ipantsi kanye. Okokuba isiqingata sezi zikolo besingavalwa ngomso i Koloni ayingelahlekwa nto kulala kombete wetshoba lazo. Olwam uluvo ngazo kuba ziyingozi kuba zivelisa intsobi ebuxoki yemfundo nokumbeka,” &c.
5. “Ndikangele kwezi nyaniso, nezinye ezikwanjalo, kweli nani likulu lezikolo zabamnyama, nemali ecitwa kuzo, emqulwini we titshala ezinga “ Matye.” Ukunxunela kwe titshala ezifundileyo ukushiya umsebenzi wazo zingxamele kweminye &c. Ndifike ndenze esi sigqibo ukuba elona cala lipantsi nelona kufunyanwa kucitwa imali nje ngabamnyama elihlelo lemfundo ye Koloni lifuneka liguqulwe kuba uninzi lwezi zikolo lungacukumisi nento entloko nasentliziyweni yabantwana bazo abakula bezidenge, nabantu abamnyama abafundileyo lib'aqo— kanti lona ugxudululu oluzicingela, nolucingelwa ngabahlobo balo ukuba zizimanga emfuudweni luninzi.”
6. Inye into enyanisekileyo, yeyokuba lengxakeko ayisokuze iconju- lulwe ngokuxasa izikolo ezipetwe nga “ Matye,” &c. “ Ezizinto azinjalo bubuxoki,” utsho u Wauchope &Co. Bonke ubunqina bamadoda afundileyo anjengo Dr. Dale, Mr. Donald Ross &c. bubuxoki atsho lamadoda Ngazwi nye okokuba lamadoda akenziwa budenge nakuba ingezwi litandekayo alutshaba lohlanga kuba wona anga lungati uhlanga lume pantsi kwawo ngokwazi kuba engawafumananga lamalungelo amonela uhlanga. E Mlungwini inkalazo ziyaxoxwa emapepeni endaba ngapandle kwentlonelo kabani, xa ute cwaka uyakolwa. Yambata ingubo leyo yako indala uzigqume ngayo kodwa lumka hleze ube uyambete yado yagqitelwa lixesha, kanti selineziroba, tina siya kupendula singayeki. Asihlazo ukufela uhlanga.

M. P.

P. S. Into emnandi eyakuvuyisa bonke abangenguye u “ Wauchope,” “ Ngxam-yom-Wesile,” “ Lamatye.’” Kuba lengxelo ka Mr. Donald Ross iya kwanekwa pambi kwe Parliamente ezayo kuba i Government izimisele ukwenza inguqulo kungoko ite i Inspector General yakauleziswa pambi kokuhlangana kwe Parliamente.

[Ntwana inesikwana esibi ekuxoxeni kwako, M.P., kukuti lowo ungavumelaniyo naye ungabisamnika imfanelo zake. Lento yokuba u Mr. Wauchope ungabi sambamba nangesipato, iseibangu Wauchope ngapandle ko Mr., uyayiqonda ukuba abangakwaziyo ukuba ungumfo olincoko—njengokuba sikwazi tina—boti uyalwa nalomadoda? U “Hadi ” woba luncedo kuwe ngalendawo.—Editor *Sigidimi]*

U ENOCH BOOY NENKWENKWEZI.

Nkosi yam—Ndipe isituba apo. Manditi upantse wayibona into eyenziwa ndim, gcwizi mhlobo “ He ncence mlanjana, izigodlo zizele.” “ Ncence mlanjana, izigodlo zizele.” He balela langa, umntan’ako ndimfake elugageni. Ngubanilo? ngu Yeya : Ngubanilo? ngu Yeya ; Uzanobani ? noyise. “ He ! cumbelele, cumbelele, pangalala.” “ He! Demazana, demazana ndivulele ndingene kwelilitye lintunja mbini elivulwa zinkonjane, zona zimapiko made.”

Mhlobo Mr. Mnga, ndingependuli ungabuzinto kum usenza enye yezo ndawo zingentla, nezinje.—Wetu, wetu, Weyi! wafa, Yintoni- na? Ngunomauyama. Upina ? ngase goqweni paya. Yo! Yintohi? yintoni? Tyu! kanti ngu Hlakanyana lonomanyama.

Unyanisile mb'ali we *Mpawana* lomhlaba auswele magqudu ne ndu- ku. Upela apo lo wako usicaka ngegama.

E. Booy.

King Wms. Town, March 10, 1883.

[Ingqondo zetu asizezinokubanga ukuba siyiqonde inteto enjengale —Editor *Sigidimi.]*

“ INJ’ EBUYELE EMHLANZWENI.”

E-Hewu, Ox Kraal, February 28, 1883.

Nkosi yam Mhleli—Kaundifakele lemigcana kwelo pepa lakowetu. Hayi zihlobo zam, bazalwana nodade bomoya. Ndihlaba umkosi kuni bafundisi, badala, beremente, zititshala, bakokeli nani makrestu enyaniso. Ukuqala ndibona isixaki, nxa ndiyenza mfupi lento, nasi eso sixaki—kwiminyaka emininzi edluleyo sivile sabona nangamehlo izenzo ezikulu ebesingazi ukuba zinokwenzeka koluhlanga luntsundu esite sakuzibona siziva ngendlebe sati mayibe inkulu into ebanga oku, sabamba imilomo, ewe, sincoma kakulu xa sasibona abantsundu besendisa intombi zabo besiti abafuni kulobolisa, bayapuma ekuloboleni nokulobolisa batsho bayenza lonto sayibona sayiva nokuyiva, kwavakala kusitiwa ngabanye aba bantu banokolo ngenyaniso, xa bade bancame inkomo ezingaka, bati abanye hai, noko selulukolo andingeke ndondle ze ndinganeli nto, batsho balobolisa, aba bati hi! onantsi basalobolisa kuhleliwenje? He! namhlanje ngezi mini sebengabanye abangalobolisiyo, bashumayela ulobolo qa apo bakona ngapezulu kwengqoboko engo Yesu Kristu u Msindisi wetu efele wavukela tina. Nditi ke kanincede kulo mbuzo wam ngeyenu imibuzo namazwi, nditi kanindipendule ndifuna ukuva ukuba nanikolisa banina? kwakutshiwo ngubanina? yayingumoya kabanina owanityilela ukungalobolisi? kwakulungile na oko? nditi ngoku seniyenza lento nanigxeka abayenzayo nje, nikolisa bani? nisebenzela bani? kutshiwo ngubani? ngumoya. kabani lo? kulungilena? Kanene u Yesu lo xa ati abokuqala boba ngabokugqibela, abokugqibela babe ngabokuqala &c. &c. uteta ntonina bafundisi &c. &c. Uxolo zinkosi ngalento itetwa ngu Petrosi yokuti inja ibuyela umhlanzo wayo, utetani yena tyilelani mna sidenge badala beremente &c. &c. Au! mandingapiki nenteto kuba inendawo ezininzi zokutetwa. Ndim esako isicaka,

Z. D. Koza Sishwatuba.

[Impendulo yale mibuzo ka Koza siyilambele kakubi; kuba ekupendulweni kwayo kuya kusuka iqina elinqabileyo elibambe into eninzi yododana ese “ Zinja zomoya” kwada kwayile mini.—Editor *Sigidimi.*

UKWANDA KWA MANZ’ABOMVU.

BONKE abatwali, nabo bonke abalunge kulo mandla bayaziswa ngommiso we 24 ne 25 wonyaka we 1883,

Bonke abatwali nabo bonke nabo bonke abalunge kulo mandla bayaziswa ngommiso we 24 ne 25 wonyaka we 1883, ukuba akufuneki ukuba kubeko nto iyinkomo, iya, nevela ku Mandla wase Monti, wase Cumakala, wase Qumranokuba ngowase Qonce, ngazwinye umda ngamanz’e Nesi ngelicala lingasentla. Wotike ofunyenwe equba, nokuba ngowenqwelo, ngapandle kwemvumelo yakomkulu, anikwe ityala eliyakuti ukuba liyintlaulo lingabi ngapantsi kwa mashumi omahlanu eponti (£50) kuti kungenjalo afakwe e ntangeni inyanga zibe ntatu esebenza nzima, mhlaumbi.

E Ofisini ye Mantyi

Alice, 5 March 1883.

ALEX. STEWART, Imantji.

IHOTELE YABA NTSUNDU.

Umniniyo, & FRAUENSTEIN, Keiskama-Hoek.

W0NKE ontsundu wofumana ilungiselelo (yopumlo,  
nolaliso) kulendawo ngenani elililo. Yovulwa ngo-

lwe 15 ku April ozayo. Selek’ok’umsulimahashe ovileyo-  
20 March, 1883.